Na podlagi 57. člena Zakona o javnih uslužbencih (Uradni list RS, št. 63/07 – UPB3, 65/08, 69/08-ZTFI-A, 69/08-ZZavar-E, 74/09 – odl.US in 40/12-ZUJF), **Direkcija Republike Slovenije za vode**, objavlja interni natečaj za zasedbo prostega delovnega mesta

**GRADBENI NADZORNIK VII/2-I, (šifra DM 4907),** (m/ž)

**v Sektorju območja Soče, v Uradu za upravljanje z vodami,**

Lokacija opravljanja dela: Nova Gorica

Javni uslužbenci, ki se bodo prijavili na prosto delovno mesto, morajo imeti sklenjeno delovno razmerje za nedoločen čas v organu državne uprave ali drugem organu, ki je po sporazumu z Vlado RS vstopil v interni trg dela in izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) - (Vrsta izob. KLASIUS: 17002) ali magistrsko izobraževanje (druga bolonjska stopnja)/magistrska izobrazba (druga bolonjska stopnja) – (Vrsta izob. KLASIUS: 17003),
* najmanj 8 let delovnih izkušenj,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Delovne naloge izbranega kandidata na delovnem mestu bodo:

* opravljanje najzahtevnejših del in nalog v zvezi z organiziranjem in izvajanjem tehnične pomoči in pripravo nadzornih poročil,
* opravljanje najzahtevnejših del in nalog v zvezi z izvajanjem nadzora nad skladnostjo del, načrti in ohranitvijo želenih standardov materiala in storitev,
* odkrivanje in reševanje problemov v delovnem procesu.

Prijava na prosto delovno mesto mora vsebovati predpisan obrazec Vloga za premestitev, z izjavo kandidata, da:

1. izpolnjuje pogoje za zasedbo delovnega mesta,
2. za namen tega postopka dovoljuje Direkciji RS za vode pridobitev podatkov iz 1. točke iz centralne kadrovske evidence oziroma iz kadrovske evidence organa, v katerem opravlja delo. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Izbirni postopek in strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s predhodnim preizkusom usposobljenosti, v kolikor bo to potrebno.

Zaželeno je, da kandidat pozna področje urejanja voda, pozna območje povodja reke Soče in pozna področje gradnje, vzdrževanja in obratovanja vodne infrastrukture. Prosimo, da kandidati navedeno obvezno označijo v obrazcu »Vloga za premestitev«, pod točko 4. d).

Prednost pri izbiri bodo imeli kandidati z izobrazbo gradbene smeri.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) uvrstile samo popolne in pravočasno prispele prijave in samo kandidati, ki izpolnjujejo pogoje skladno s tem internim natečajem.

Izbrani kandidat bo sklenil pogodbo o zaposlitvi oziroma aneks k pogodbi o zaposlitvi o premestitvi na strokovno tehnično delovno mesto gradbeni nadzornik VII/2-I, za nedoločen čas, s polnim delovnim časom. Izbrani kandidat bo delo opravljal v prostorih Sektorja območja Soče, Cankarjeva ulica 62, 5000 Nova Gorica, oziroma v drugih uradnih prostorih Direkcije RS za vode.

Kandidat vloži prijavo v pisni obliki, na priloženem obrazcu Vloga za premestitev, ki jo pošlje v zaprti ovojnici z **označbo**: **»za interni natečaj – gradbeni nadzornik VII/2-I, št.** **11002-23/2020**« na **naslov:** Direkcija RS za vode, Hajdrihova ulica 28c, 1000 Ljubljana in sicer **v roku** **8 dni** po objavi na osrednjem spletnem mestu državne uprave GOV.SI. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na **elektronski naslov** gp.drsv@gov.si, pri čemer veljavnost prijave ni pogojena z elektronskim podpisom.

Obvestilo o končanem postopku internega natečaja bo objavljeno na spletnem mestu državne uprave GOV.SI.

Za dodatne informacije o izvedbi postopka zaposlitve dobite vsak delovni dan od 10. do 11. ure na telefonski številki 01 478 3163, ga. Sonja Brumat, informacije o delovnem področju na telefonski številki 05 338 3876, g. Igor Podobnik.

V besedilu uporabljeni izrazi, zapisani v moški slovnični obliki, so uporabljeni kot nevtralni za moške in ženske.